CELEX: 31985D0487
Language: el
Date: 1985-10-17 00:00:00
Title: 85/487/ΕΟΚ: Απόφαση της Επιτροπής της 17ης Οκτωβρίου 1985 σχετικά με τους υγειονομικούς όρους και την υγειονομική πιστοποίηση για την εισαγωγή νωπών κρεάτων προέλευσης Χιλής

Avis juridique important

|

31985D0487

85/487/ΕΟΚ: Απόφαση της Επιτροπής της 17ης Οκτωβρίου 1985 σχετικά με τους υγειονομικούς όρους και την υγειονομική πιστοποίηση για την εισαγωγή νωπών κρεάτων προέλευσης Χιλής  

Επίσημη Εφημερίδα αριθ. L 293 της 05/11/1985 σ. 0014 - 0016 Ισπανική ειδική έκδοση: Κεφάλαιο 03 τόμος 38 σ. 0108  Πορτογαλική ειδική έκδοση : Κεφάλαιο 03 τόμος 38 σ. 0108 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Οκτωβρίου 1985  σχετικά με τους υγειονομικούς όρους και την υγειονομική πιστοποίηση για την εισαγωγή νωπών κρεάτων προέλευσης Χιλής  (85/487/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων, προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 16,  Εκτιμώντας:  ότι η απόφαση 79/544/ΕΟΚ της Επιτροπής (3) επέτρεπε στα κράτη μέλη να εισάγουν, από τη Χιλή, νωπά κρέατα βοοειδών, προβάτων, αιγών και κατοικιδίων μονόπλων σύμφωνα με τους υγειονομικούς όρους και την υγειονομική πιστοποίηση που ανταποκρίνονταν στην κατάσταση που επικρατούσε στη Χιλή την εποχή εκείνη όσον αφορά τον αφθώδη πυρετό·  ότι μετά από αποστολή, με σκοπό τον κτηνιατρικό έλεγχο που πραγματοποιήθηκε από την Κοινότητα και σύμφωνα με τις πληροφορίες που έχουν ληφθεί, φαίνεται ότι η υγειονομική κατάσταση των ζώων στη Χιλή είναι εξαίρετη, σταθερή και απόλυτα ελεγχόμενη από κτηνιατρικές υπηρεσίες που είναι σωστά διαρθρωμένες και οργανωμένες, ιδίως όσον αφορά τις ασθένειες που μεταδίδονται μέσω των κρεάτων·  ότι, επιπλέον, οι αρμόδιες κτηνιατρικές υπηρεσίες της Χιλής επιβεβαίωσαν ότι, από δωδεκαμήνου τουλάχιστον, η εν λόγω χώρα είναι ασφαλής όσον αφορά την πανώλη των βοοειδών και τον αφθώδη πυρετό και ότι, κατά το χρονικό αυτό διάστημα, κανένας εμβολιασμός δεν έχει πραγματοποιηθεί κατά των εν λόγω ασθενειών ·  ότι οι αρμόδιες κτηνιατρικές αρχές της Χιλής ανέλαβαν την υποχρέωση να γνωστοποιούν στην Επιτροπή και στα κράτη μέλη, με τέλεξ ή τηλεγράφημα, το αργότερο σε 24 ώρες, την εμφάνιση μιας από τις προαναφερόμενες ασθένειες ή την απόφαση να διενεργηθεί εμβολιασμός για την αντιμετώπιση μιας από τις εν λόγω ασθένειες ·  ότι πρέπει να θεσπιστούν υγειονομικοί όροι και υγειονομική πιστοποίηση ανάλογα με την υγειονομική κατάσταση των ζώων της εν λόγω τρίτης χώρας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν την εισαγωγή νωπών κρεάτων βοοειδών, προβάτων, αιγών και κατοικιδίων μονόπλων προέλευσης Χιλής, με την επιφύλαξη ότι τα κρέατα αυτά πληρούν τους όρους που καθορίζονται στο υγειονομικό πιστοποιητικό που εμφαίνεται στο παράρτημα και πρέπει να συνοδεύει την αποστολή.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων που επιτρέπονται από τη χώρα προορισμού για την παρασκευή φαρμακευτικών προϊόντων.  Άρθρο 3  Η απόφαση 79/544/ΕΟΚ καταργείται.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 17 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 146 της 14. 6. 1979, σ. 24.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα νωπά κρέατα (1) βοοειδών, προβάτων, αιγών και κατοικιδίων μονόπλων που προορίζονται για την Ευρωπαϊκή Οικονομική Κοινότητα  Χώρα προορισμού:  Αριθμός αναφοράς του πιστοποιητικού καταλληλότητας (2):  Χώρα εξαγωγής: Χιλή  Υπουργείο:  Υπηρεσία:  Στοιχεία:  (Προαιρετικό)  Ι. Αναγνώριση των κρεάτων  Κρέατα:  (Είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής εγκρίσεως (2) του (των) εγκεκριμένου(ων) εργαστηρίου(ων)  τεμαχισμού:  ΙΙΙ. Προορισμός των κρεάτων  1.2 // Τα κρέατα αποστέλλονται από:   // (Τόπος φορτώσεως)   // στ. . :   // (Χώρα και τόπος προορισμού)  με το ακόλουθο μέσο μεταφοράς (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος κτηνίατρος πιστοποιώ ότι τα ανωτέρω περιγραφόμενα νωπά κρέατα προέρχονται:  - από ζώα τα οποία έχουν παραμείνει στο έδαφος της Χιλής τρεις μήνες τουλάχιστον πριν τη σφαγή τους, ή από τη γέννησή τους, στην περίπτωση που τα ζώα είναι ηλικίας μικρότερης των τριών μηνών,  - στην περίπτωση των νωπών κρεάτων των προβάτων και των αιγών, από ζώα που δεν προέρχονται από εκμετάλλευση η οποία, για υγειονομικούς λόγους, έχει αποτελέσει αντικείμενο απαγορευτικών μέτρων μετά από τη διαπίστωση περιπτώσεως βρουκελλώσεως προβάτων ή αιγών κατά τη διάρκεια των προηγουμένων έξι εβδομάδων.  1.2.3 //  // Έγινε ,   // στις  Σφραγίδα  (Υπογραφή του επισήμου κτηνίατρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, προβάτων και αιγών, τα οποία δεν έχουν υποστεί καμία επεξεργασία με σκοπό την εξασφάλιση της συντηρήσεώς τους. Εντούτοις, τα κρέατα τα οποία έχουν συντηρηθεί δια του ψύχους θεωρούνται νωπά.  (2) Προαιρετικό όταν η χώρα προορισμού επιτρέπει τις εισαγωγές νωπών κρεάτων για χρήσεις άλλες από την ανθρώπινη κατανάλωση, σε εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα αεροπλάνα να σημειώνεται ο αριθμός πτήσεως και για τα πλοία το όνομα του πλοίου.